**Ministru kabineta noteikumu projekta „Grozījums Ministru kabineta 2009.gada 10.marta noteikumos Nr.237 „Noteikumi par darbības programmas „Uzņēmējdarbība un inovācijas” papildinājuma 2.2.1.3.aktivitāti „Garantijas komersantu konkurētspējas uzlabošanai””” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 10.marta noteikumu Nr.237 „Noteikumi par darbības programmas „Uzņēmējdarbība un inovācijas” papildinājuma 2.2.1.3.aktivitāti „Garantijas komersantu konkurētspējas uzlabošanai”” (turpmāk - MK noteikumi Nr.237) 8.punktu 2.2.1.3. aktivitātes „Garantijas komersantu konkurētspējas uzlabošanai” (turpmāk – 2.2.1.3.aktivitāte) ietvaros pieejamais Eiropas Reģionālās attīstības fonda (turpmāk – ERAF) finansējums ir 15 947 499 *euro*.  2014.gada 17.jūnijā Ministru kabinets ir apstiprinājis grozījumus darbības programmas „Uzņēmējdarbība un inovācijas” papildinājumā (turpmāk – DPP), kas nosaka 2.2.1.3.aktivitātei pieejamo finansējumu 15 440 673 *euro* apmērā, ņemot vērā:   1. Eiropas Komisijas Reģionālās politikas ģenerāldirektorāta (turpmāk – DG REGIO) veikto auditu par Eiropas Reģionālās attīstības fonda līdzfinansēto finanšu vadības instrumentu aktivitāšu īstenošanu Latvijā un audita rezultātiem (korekcija 12 342 423,20 *euro* apmērā); 2. Revīzijas iestādes veikto auditu par Eiropas Savienības struktūrfondu un Kohēzijas fonda 2007.-2013.gada plānošanas perioda izveidotās vadības un kontroles sistēmas darbības efektivitāti (korekcija 674 339,93 *euro* apmērā); 3. Finansējuma pārdali 680 477 *euro* apmērā no 2.2.1.3.aktivitātes uz darbības programmu „Infrastruktūra un pakalpojumi”.   Līdzšinēji MK noteikumu Nr.237 ietvaros pieejamais finansējums 15 947 499 *euro* ir noteikts, no sākotnēji 2.2.1.3.aktivitātei pieejamā finansējuma (28 457 436 *euro*) atņemot atbilstoši DG REGIO audita konstatējumiem piemēroto finanšu korekciju 12 509 937 *euro* apmērā. Savukārt, ņemot vērā, ka Eiropas Komisija finanšu korekciju bija noteikusi latos, un, konvertējot uz euro valūtu, bija piemērojusi nepareizu valūtas kursu, tad, saskaņojot ar DG REGIO, finanšu korekcijas apmērs *euro* tika koriģēts, to nosakot 12 342 423,20 *euro* apmērā.  Savukārt par Revīzijas iestādes piemērotās finanšu korekcijas apmēru (674 339,93 *euro*) 2.2.1.3.aktivitātei pieejamais finansējums MK noteikumu Nr.237 ietvaros līdzšinēji vēl nav samazināts.  Ņemot vērā augstāk minēto, noteikumu projekts paredz noteikt 2.2.1.3.aktivitātei pieejamo finansējumu 15 440 673 *euro* apmērā, kas atbilst DPP 2.2.1.3.aktivitātē noteiktajam finansējuma apmēram. Savukārt, lai nodrošinātu, ka 2.2.1.3.aktivitātei pieejamais finansējums ir 15 440 673 *euro*, finansējums 140 602 *euro* apmērā no 2.2.1.1.aktivitātes „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos” (turpmāk – 2.2.1.1.aktivitāte) un 33 049 *euro* apmērā no 2.2.1.4.2.aktivitātes „Mezanīna aizdevumi investīcijām komersantu konkurētspējas uzlabošanai” (turpmāk – 2.2.1.4.2.aktivitāte) tika pārdalīts uz 2.2.1.3.aktivitāti, kā arī no 2.2.1.3.aktivitātes uz darbības programmu „Infrastruktūra un pakalpojumi” tika pārdalīts finansējums 680 477 *euro* apmērā. Finansējuma pārdales no 2.2.1.1.aktivitātes un 2.2.1.4.2.aktivitātes uz 2.2.1.3.aktivitāti tika veiktas, ņemot vērā lielu neapgūtā finansējuma apmēru minēto aktivitāšu ietvaros.  2.2.1.3.aktivitāte ir slēgta 2013.gada 31.decembrī. 2013.gada 31.decembris kā projekta īstenošanas beigu datums ir noteikts līgumā starp Ekonomikas ministriju (turpmāk – EM) un SIA „Latvijas Garantiju aģentūra” (turpmāk – LGA) par 2.2.1.3.aktivitātes ieviešanu. Attiecīgi, lai nodrošinātu atbilstību starp MK noteikumiem Nr.237 un līgumu, noteikumu projekts paredz veikt tehniskus precizējumus, nosakot projekta beigu datumu 2013.gada 31.decembri. Jauna projektu iesniegumu atlases kārta 2.2.1.3.aktivitātes ietvaros nav paredzēta.  Tiesiskās paļāvības princips neizslēdz valsts iespēju veikt grozījumus MK noteikumos Nr.237. Noteikumu projektam nav negatīvas ietekmes uz saimnieciskās darbības veicējiem, jo līdz ar noteikumu projekta spēkā stāšanos nemainīsies atbalsta nosacījumi tiem saimnieciskās darbības veicējiem, kas ir saņēmuši garantijas. Savukārt par finansējuma samazinājumu 2.2.1.3.aktivitātes ietvaros LGA tika informēta un neiebilda finansējuma samazināšanai (līguma grozījumi ar LGA jau ir veikti, un tajos ir noteikts finansējuma apmērs, kāds ir noteikts noteikumu projektā). |
| 3. | Projekta izstrādē iesaistītās institūcijas | LGA |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kurs tiesiskais regulējums ietekmē vai varētu ietekmēt | LGA |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Cita informācija | Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība noteikumu projekta izstrādē nav nepieciešama. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē nav nepieciešama. |
| 3. | Sabiedrības līdzdalības rezultāti | Sabiedrības līdzdalība noteikumu projekta izstrādē nav nepieciešama. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Cita informācija | Nav |

Anotācijas III, V sadaļa – noteikumu projekts šo jomu neskar.

Ekonomikas ministrs V.Dombrovskis

Vīza: Valsts sekretārs M.Lazdovskis

07.08.2014 09:13

782

A.Nicmane

67013203, Agita.Nicmane@em.gov.lv